Иван Вазов
Дунав

chitanka.info

Тих бял Дунав тихо лее

струи мътни и студени.

Малко птиче песен пее

там на острова зелени.

А върбите се навели

и оглеждат се в водата,

параход кат лебед бели

бързо плува по средата.

Бърчи, дипли си челото

тих бял Дунав и се чуди:

кой го гази по телото

и от тиха дрямка буди?

Издание:

Иван Вазов. Синият синчец

Редактор: Методи Бежански

Художник: Мира Йовчева

Издателство „Народна младеж“, София, 1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.